Ucraina a anunțat că a doborât 9 din cele 12 drone de tip Shahed pe care Rusia le-a lansat spre mai multe regiuni în noaptea de vineri spre sâmbătă. Președintele Volodimir Zelenski a declarat vineri că dacă Ucraina nu va primi ajutorul militar american promis, blocat de disputele din Congres, forțele sale vor trebui să se retragă "cu pași mici".
Toate informațiile despre războiul din Ucraina - ziua 766 - LIVE pe HotNews.ro:
08:30Unitățile ucrainene de apărare aeriană au distrus 9 din cele 12 drone de tip Shahed pe care Rusia le-a lansat în cursul nopții, potrivit Forțelor Aeriene ucrainene, transmite The Kyiv Independent.
Dronele au fost lansate de la Capul Chauda, din peninsula Crimeea.
De asemenea, forțele rusești au lansat patru rachete ghidate sol-aer S-300 asupra regiunii Donețk. Forțele Aeriene nu au furnizat nicio informație privind posibilele victime sau pagube.
Dronele au fost interceptate deasupra regiunilor Herson, Odesa, Dnipropetrovsk și Poltava.
Potrivit lui Suspilne, fragmente de drone ar fi căzut în regiunea Dnipropetrovsk, provocând un incendiu.
Grupurile mobile ale Forțelor Aeriene ucrainene au fost implicate în respingerea atacurilor aeriene.
08:11 Preşedintele ucrainean Volodimir Zelenski a continuat vineri cu schimbările în rândul oficialilor apropiaţi, demiţând doi adjuncţi din administraţia sa şi numind un fost înalt oficial din domeniul securităţii în funcţia de ambasador în Republica Moldova, informează Reuters.
Scurtă recapitulare a evenimentelor recente:
- Zelenski spune că, fără ajutorul SUA, forțele ucrainene vor trebui să se retragă
- Eliberarea teritoriilor Ucrainei ocupate de Moscova l-ar putea împinge pe președintele rus Vladimir Putin să negocieze, a declarat președintele Volodimir Zelenski
- Rusia a atacat hidrocentrala de la Dnestrovsk, aflată pe râul Nistru la frontieră cu Republica Moldova / "Rusia vrea să provoace un nou dezastru ecologic", spune Zelenski.
- Rusia anunță că a dejucat un atentat în sudul țării, trei persoane arestate
- Atacuri ruseşti masive au avariat "grav" trei centrale termice ucrainene, în noaptea de joi spre vineri
- Al nouălea suspect al atentatului de la Moscova a fost reținut în Rusia
- România este de 20 de ani în NATO. Momente-cheie ale României în relația cu Alianța
---------------